stanford-oval/wikipedia huggingface dataset:
משוואת איינשטיין
פיתוח המשוואה

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: למעט בפסקה הראשונה בפרק: שגיאות עברית בסיסיות, כתיבה בסגנון ספר לימוד.
את משוואות השדה אפשר גם להסיק באופן ריגורוזי באמצעות עקרון הפעולה המינימלית, לשם כך צריך לחשב את הפעולה של מרחב שיכול להתעקם ולעשות וריאציה על  \ S=S_{H}+S_{M}+S_{\Lambda }
כאשר  S_{M} היא הפעולה של החומר (מוואריאציה מקבלים את טנזור צפיפות האנרגיה),  S_{\Lambda } הוא פעולת האנרגיה האפלה (מוואריאציה עליה מקבלים את הקבוע הקוסמולוגי) ואילו  S_{H} היא הפעולה של מרחב עקום. המתמטיקאי דויד הילברט חישב את הפעולה של מרחב עקום ומצא שהיא שווה ל
כאשר R הוא סקלר ריצ'י המבטא את עקמומיות המרחב. מוואריאציה על פעולה זו (שנקראת "פעולת הילברט") מקבלים את אגף שמאל של משוואת השדה של איינשטיין.
ישנו פיתוח אחר של משוואת איינשטיין
פיתוח המשוואה > שלב ראשון: טנזור איינשטיין

משוואת איינשטיין נכתבת בצורה:
G_{\mu \nu }=\kappa T_{\mu \nu } (1)
יחסות כללית עולה בקנה מידה אחד עם שימור מקומי של האנרגיה והתנע, הביטוי המתמטי לכך הוא:
\nabla _{\mu }T^{\mu \nu }={T^{\mu \nu }}_{;\mu }=0 (2)
לכן נחפש טנזור איינשטיין  G^{\mu \nu } אשר מקיים את התנאי:
\nabla _{\mu }G^{\mu \nu }={G^{\mu \nu }}_{;\mu }=0 (3)
נתחיל בזהות ביאנקי הדיפרנציאלית:
{R}_{\rho \sigma \mu \nu ;\lambda }+{R}_{\rho \sigma \lambda \mu ;\nu }+{R}_{\rho \sigma \nu \lambda ;\mu }=0 (4)
נכפיל את שני צידי המשוואה ב g^{\rho \mu }:
{R^{\mu }}_{\sigma \mu \nu ;\lambda }+{R^{\mu }}_{\sigma \lambda \mu ;\nu }+g^{\rho \mu }{R}_{\rho \sigma \nu \lambda ;\mu }=0
שווה ל:
{R}_{\sigma \nu ;\lambda }-{R^{\mu }}_{\sigma \mu \lambda ;\nu }-g^{\rho \mu }{R}_{\sigma \rho \nu \lambda ;\mu }=0
נכפיל את שני צידי המשוואה ב g^{\sigma \nu }:
{R^{\nu }}_{\nu ;\lambda }-{R^{\nu }}_{\lambda ;\nu }-g^{\rho \mu }{R^{\nu }}_{\rho \nu \lambda ;\mu }=0
שווה ל:
{R}_{;\lambda }-{R^{\nu }}_{\lambda ;\nu }-g^{\rho \mu }{R}_{\rho \lambda ;\mu }=0
{R}_{;\lambda }-{R^{\nu }}_{\lambda ;\nu }-{R^{\mu }}_{\lambda ;\mu }=0
{R}_{;\lambda }-2{R^{\mu }}_{\lambda ;\mu }=0
{R^{\mu }}_{\lambda ;\mu }-{\frac {1}{2}}{R}_{;\lambda }=0
נכפיל את שני צידי המשוואה ב g^{\nu \lambda }:
{R^{\mu \nu }}_{;\mu }-{\frac {1}{2}}g^{\nu \lambda }{R}_{;\lambda }=0
{R^{\mu \nu }}_{;\mu }-{\frac {1}{2}}g^{\nu \mu }{R}_{;\mu }=0
{\Bigl (}{R^{\mu \nu }}-{\frac {1}{2}}g^{\mu \nu }{R}{\Bigr )}_{;\mu }=0 (5)
נגדיר טנזור איינשטיין  G^{\mu \nu } כך:
G^{\mu \nu }={R^{\mu \nu }}-{\frac {1}{2}}g^{\mu \nu }{R}
טנזור איינשטיין מקיים את התנאי (לפי משוואה 5):
\nabla _{\mu }G^{\mu \nu }={G^{\mu \nu }}_{;\mu }=0
לכן טנזור איינשטיין הוא הטנזור שנמצא בצד השמאלי של משוואת איינשטיין.
קצין ביקור סדיר

קצין ביקור סדיר, או בראשי תיבות קב"ס, הוא עובד האחראי לדאוג להגעה סדירה של תלמידים שמחויבים בחינוך חובה לבית ספר. בישראל קצין ביקור סדיר הוא עובד של מועצה מקומית.
רקע

על פי חוק לימוד חובה התש"ט - 1949 באחריות ההורה לילד בגיל לימוד חובה בין הגילאים 5–16 לדאוג לכך שהילד ילמד באופן סדיר ורציף. במידה והילד אינו לומד באופן סדיר, דינם של כל אחד מההורים מאסר למשך חודשיים או קנס כספי. ישנו סייג לחוק זה, הגורס כי דין זה אינו תקף במידה וההורה הוכיח בצורה משמעותית כי פעל מעל למצופה על מנת שהילד ילמד.
בשנת 2007 הורחבו החוק (ובכללו חובת "ביקור סדיר") לגילאים 3 עד 18. הרחבת החוק אוסרת על בתי ספר תיכוניים להרחיק תלמידים טרם מציאת מסגרת חלופית.
היסטוריה

עם הצעדים למימוש חוק חינוך ממלכתי, הודיע משרד החינוך על כוונה למנות קציני ביקור שיפקחו על רציפות התייצבות תלמידים בבתי הספר. שנה לאחר מכן הצהיר שר החינוך, בן ציון דינור, לקראת פתיחת שנת הלימודים, על כוונה לשנות את החוק כדי למנות קציני ביקור סדיר.
בנובמבר 1955 החליטה מועצת עירית ירושלים למנות קצין ביקור סדיר כדי לטפל בהיעדרות מבית הספר של תלמידים, שלהערכת העירייה הייתה גבוהה בירושלים מהממוצע הארצי של כ-5%. לקראת שנת הלימודים תשי"ח פעל משרד החינוך להגביר את ההתייצבות של תלמידים בבתי הספר, על ידי ניהול כרטיסיות לכל הילדים בגילאי חינוך חובה והפעלת קציני ביקור ברשויות שיטפלו בתלמידים לפני ההפנייה למשטרה. למרות זאת, עד אמצע שנות ה-60 חלק מהמועצות לא העסיקו קציני ביקור סדיר, בהיעדר תקציב. בהיעדר קצין ביקור סדיר, תפקידו מולא על ידי צוותי בתי הספר ועובדי סוציאליים של המועצה המקומית.
בתחילת שנות ה-70 הוקם במשרד החינוך "מחלקת קצין הביקור הסדיר" שריכז את הטיפול בתלמידים נושרים בעיירות פיתוח ושכונות מצוקה, שכן עד אמצע שנות ה-70 לא היו קציני ביקור סדיר בחלק מעיירות הפיתוח. בדו"ח שפורסם בשנת 1974 נטען שקציני ביקור סדיר טיפלו בכ-5500 ילדים ו-70% מהם הוחזרו ללימודים. בסקר של הלשכה המרכזית לסטטיסטיקה שפורסם בשנת 1976 נמצא שקציני ביקור סדיר בקרו ב-81% מבתי הספר. במועצות מקומיות רבות היה קצין ביקור יחיד, שחלש על אלפי תלמידים. בשנת 1977 היו בישראל כ-180 קציני ביקור סדיר. בשנת 1986 ירד מספר קציני הביקור הסדיר של משרד החינוך ל-100.
היסטוריה > תפקידי קצין ביקור סדיר

תפקידו של קצין ביקור סדיר כולל איתור תלמידים נושרים או בסכנת נשירה, טיפול בתלמידים שאותרו בניסיון לדאוג לביקור סדיר במסגרת חינוכית, ודיווח.
האיתור מתבצע על פי דיווחים של מסגרות חינוכיות המדווחות על היעדרויות, וכן דרך איתור תלמידים שאינם רשומים באף מסגרת חינוכית. תלמידים בסכנת נשירה, שמרבים להיעדר מבית הספר מכונים נושרים סמויים, בעוד תלמידים שכלל אינם מגיעים לבית הספר מכונים נושרים גלויים. בטיפול בנושרים קצין הביקור מנסה לשבץ תלמידים במסגרות חינוכיות חלופיות, ולעיתים מפנה לוועדות פטור המאשרות חינוך ביתי. הקב"ס גם משבץ תלמידים למסגרות תמיכה חוץ בית ספריות כמו מועדוניות בשעות אחר הצהריים, וטיפול על ידי עובדי קידום נוער, ומסגרות תוך בית ספריות כמו תוכנית מל"א שבה מצטרפות מורות וחיילות בתחומי בית הספר ונותנות מענה לתלמידים הנמצאים בסכנת נשירה. כמו כן, קיימות תוכניות לימוד כדוגמת אמ"ץ ונחשו"ן שמטרתם לסייע לימודית תוך הכנת תיק לימודי אישי.
הקב"ס מדווח על בסיס חודשי למשרד החינוך ולמנהל החינוך של המועצה המקומית על התלמידים שבאחריותו.
לפי סקר ארצי של מכון ברוקדייל, 75% מן הקב”סים הן נשים, וכמעט לכולם השכלה אקדמית (ל-98% יש השכלה אקדמית בעיקר בתחומי לימוד חינוכיים-טיפוליים, ול-97% יש תעודת הוראה וותק של כעשור כמורים). כל קב”ס מטפל בעניינם של 107 תלמידים (נושרים סמויים ונושרים גלויים) בממוצע במהלך שנת לימודים, הלומדים בעיקר בחטיבות הביניים ובחטיבות העליונות. רוב התלמידים שבטיפול הקב”סים (67%) מתאפיינים בקשיים בתפקוד, כמו קשיים לימודיים או רגשיים.
הערות שוליים

↑  חוק לימוד חובה התש"ט - 1949
↑  בספטמבר יתחיל הרישום למוסדות החינוך הממלכתי, על המשמר, 28 באוגוסט 1953
↑  קציני ביקור יבדקו ביצוע חינוך חובה, זמנים, 9 באוגוסט 1954
↑  קצין ביקור סדיר, הארץ, 4 בנובמבר 1955
↑  יוגבר הפיקוח על ביצוע חוק לימוד חובה, הצופה, 16 ביוני 1957
↑  צבי לביא, חלה הטבה בירושלים - החמרה ביישובי הפרוזדור, מעריב, 8 ביוני 1966
↑  2% מילדי בית שאן, הצופה, 3 במרץ 1967
↑  עמוס לבב, מאמצים נמרצים לחיסול מכת היעדרות התלמידים, מעריב, 2 בינואר 1976
↑  מטרות הרפורמה לא הושגו, דבר, 30 באפריל 1975
↑  קציני ביקור טיפלו השנה ב־5500 תלמידים שנשרו בחינוך חובה, דבר, 18 ביוני 1974
↑  רק במחצית בתיה"ס קיים "בית התלמיד", מעריב, 15 באוגוסט 1976
↑  עזרא ינוב, הנעדרים, המשוטטים ו"חולי ההגה", מעריב, 6 באוגוסט 1976
↑  אהרן גבע, שלוש המשימות של אליעזר שמואלי, דבר, 1 במרץ 1977
↑  10,000 תלמידים נשרו מבתיה"ס בשנה האחרונה, מעריב, 7 בספטמבר 1986
↑  גן ילדים ראשון בנוה אטיב, מעריב, 31 באוגוסט 1975
↑  רות ברוך-קוברסקי, ד"ר וצ'סלב קונסטנטינוב, דליה בן רבי, מאפייני עבודתם של קציני הביקור הסדיר (הקב"סים) בישראל – סקר ארצי 2018, באתר מכון מאיירס-ג'וינט-ברוקדייל, ‏27 באפריל 2020
דפורטיבו קאלי

אסוסיאסון דפורטיבו קאלי (בספרדית: Asociación Deportivo Cali) היא קבוצת כדורגל קולומביאנית המגיעה מהעיר קאלי שבקולומביה. היא הוקמה ב-1912 בשם "קאלי פוטבול קלוב", אך שינתה את דמה לדפורטיבו קאלי ב-1927. היא אחת מהקבוצות המצליחות ביותר במדינה, ולזכותה תשע זכיות באליפות קולומביה בעידן המקצועני וכן הופעה אחת בגמר גביע ליברטדורס ב-1999, אז הפסידה לפלמיירס. דפורטיבו היא גם הסגנית המובילה, לאחר שהגיעה 14 פעמים למשחק הגמר הליגה אך הפסידה בו. היא גם הקבוצה הקולומביאנית היחידה שנמצאת בבעלות חברים - כ-3,500 "סוסיוס" (חברי מועדון) הם למעשה הבעלים של המועדון. בשנת 2014 דורגה במקום ה-15 בקטגוריית הקבוצה השווה ביותר ביבשת אמריקה מבחינה כלכלית על ידי המגזין פורבס. צבעי המועדון הם ירוק ולבן.
היסטוריה

קאלי פוטבול קלוב שינתה את שמה לדפורטיבו קאלי ב-1927 והייתה למועדון שייצג את מחוז ואייה דל קאוקה במשחקים הלאומיים ובטורניר בו זכו בין השנים 1928-1930.
ב-1949 נרשמה הקבוצה לליגה המקצוענית שהחלה שנה קודם לכן והחתימה בין השאר את הפרואני ולריאנו לופס ושמות מקומיים נוספים. הקבוצה הציגה יכולת טובה וסיימה במקום השני ב-1949 והשלישי ב-1950.
היסטוריה > חמישה תארים בתשע שנים

התקופה הטובה בהיסטוריה של המועדון הייתה עשור שבין אמצע שנות ה-60' לאמצע שנות ה-70', אז זכתה הקבוצה בלא פחות מחמישה תוארי אליפות. התואר הראשון הגיע בשנת 1965, למרות שאת הטורניר הקבוצה לא התחילה טוב והייתה מאוד לא יציבה. היא חזרה לעצמה לקראת מחזורי הסיום דווקא מול הקבוצה שניסתה להגן אז על תוארה, מיונאריוס. הירוקים מקאלי ניצחו 4-2 במשחק שבו הצטיין אירולדו רודרידגס שכבש שלושה שערים. בקלאסיקו מול אמריקה קאלי פיגרה הקבוצה 0-2 עד הדקה ה-83, אבל ביצעה מהפך מדהים וניצחה 2-3 בזכותו של חורחה רמירס גייגו ולבסוף הבטיחה את התואר במשחק בו ניצחה 1-3 את קוקוטה דפורטיבו.
שנתיים מאוחר יותר בנתה דפורטיבו את אחת הקבוצות הטובות שלה בהיסטוריה, שכללה את הפרגוואי בניסיו פרייה וכן את הארגנטינאים קרלוס אנטונייטה, אוסקר דסידריו, חואן אולייניקי ואדולפו סנג'יובאני. היא הייתה דומיננטית לאורך כל הטורניר וקבעה שני שיאים של משחקים ללא הפסד: תחילה בתשעת המחזורים הראשונים של הליגה ואחר כך כאשר לא הפסידה במשך 15 מחזורים רצופים. היא זכתה באליפות שלושה מחזורים לסיום כאשר סיימה בביתה ב-0-0 מול ג'וניור ברנקייה ושוערה, חוסה רוסנדו טולדו, קבע שיא חדש של 510 דקות ללא ספיגת שער.
לאחר שסיימה סגנית ב-1968, החתימה הקבוצה את הפרואני, מיגל לואייסה וכן את הקולומביאנים חורחה דבינו, לואיס לארגצ'ה ואלפונסו טובר. היא סיימה כאלופת טורניר האפרטורה וכסגנית טורניר הקלאוסורה, ועלתה לבית הגמר יחד עם אמריקה קאלי ומיונאריוס. עם שלושה ניצחונות ותיקו אחד היא הפגינה את העליונות שלה כדי לסיים עם שבע נקודות וזכייה שלישית בתואר, תוך שהיא קובעת שיא של כיבושים לעונה - 103 שערים ב-56 משחקים.
את העשור סגרה הקבוצה בתואר האליפות הרביעי שלה. היא המשיכה לשלוט בליגה, למרות שבטורניר האפרטורה הצליחה פחות ואף הודחה מוקדם בגביע ליברטדורס. בטורניר הקלאוסורה העפילה לבית הגמר יחד עם ג'וניור ברנקייה, אינדפנדיינטה סנטה פה וקוקוטה דפורטיבו ולאחר שסיימה בשוויון נקודות כמו ג'וניור וסנטה פה, 7 נקודות לכל אחת, זכתה קאלי בתואר בזכות הפרש שערים עדיף מאשר ליריבותיה.
ב-1974 עשתה דפורטיבו קאלי טורניר נהדר שכלל שוויון נקודות מול אתלטיקו נסיונל בטורניר האפרטורה, שוויון שבסופו של דבר הוכרע לטורת הקבוצה ממדיין. בטורניר הקלאוסורה שוב סיימה דפורטיבו במקום הראשון והעפילה לביתה הגמר, אך שם כבר הייתה עם ידה על העליונה וסיימה עם 13 נקודות כדי לזכות בתואר החמישי בתולדותיה.
היסטוריה > מחזיקת הגביע והסופרליגה

מאז החל טורניר הגביע הקולומביאני להיות משוחק באופן קבוע החל מ-2008, רשמה דפורטיבו עד כה זכייה אחת בלבד ב-2010. לאחר שסיימה את הבית המוקדם במקום הראשון, פגשה בשלב שמינית הגמר את ג'וניור ברנקייה. הפסד בחוץ 0-1 וניצחון בבית 2-3, שלחו את ההכרעה לדו-קרב פנדלים, שבו ניצחה קאלי. ברבע הגמר פגשו הירוקים את אינדפנדיינטה סנטה פה וניצחו במשחק הראשון 0-1 בבוגוטה משער של הרולד ריינה. בגומלין לא התקשתה קאלי וניצחה 1-3 כדי להעפיל לחצי הגמר מול לה אקידד. גם כאן השיגה הקבוצה ניצחון כפול, 0-2 בבית ו-3-5 בגומלין בחוץ. בגמר פגשה דפורטיבו קאלי, שהודרכה על ידי המאמן חיימה דה לה פאבה, את אגילס דוראדס שאז עוד נקראה איטגווי דיטיירס ושיחקה בליגת המשנה. באותה שנה עלתה איטגווי לליגה הבכירה וכאמור הגיעה לגמר, אך הפסידה במשחק הראשון 0-1 משער של אנדרס רמירו אסקובר ושוב הפסידה בקאלי 0-2 משערים של ססאר אמייה ואנדרס רמירו אסקובר. דפורטיבו קאלי לראשונה בתולדותיה זכתה בגביע.
ב-29 בינואר 2014, קצת לפני פתיחת הטורניר של אותה שנה, זכתה דפורטיבו קאלי בתואר הסופרליגה לאחר התמודדות מול אתלטיקו נסיונל. במשחק הראשון ששוחק באצטדיון פסקואל גררו, ניצחה קאלי 1-2 מצמד של החלוץ (כדורגל) הפרגוואי, רובין רמירס. בגומלין הפסידה קאלי 0-1 ולאחר שוויון של 2-2 במסיכום, נגשו הקבוצות להכרעה בדו-קרב פנדלים שאותו ניצחה קאלי 3-4, זכתה בתואר והבטיחה השתתפות בגביע סודאמריקנה 2014.
היסטוריה > פעמיים פיינליסטית קופה ליברטדורס

דפורטיבו קאלי היא הקבוצה הראשונה מקולומביה שהגיעה לגמר גביע ליברטדורס ב-1978. היא סיימה ראשונה בבית שכלל קולומביאנית נוספת,ג'וניור ברנקייה, ואת פניארול ודאנוביו מאורוגוואי. השלב הבא היה שלב בתים נוסף שגם אותו צלחה במקום הראשון לפני סרו פורטניו מפרגוואי ואליאנסה לימה מפרו. הם העפילו למשחק הגמר מול בוקה ג'וניורס ואחרי 0-0 בקאלי, הביסה בוקה בגומלין בבונבוניירה 0-4 וזכתה בתואר.
כעבור 21 שנים חזר המועדון לאותו המעמד, אבל בטורניר שכלל יותר קבוצות. דפורטיבו סיימה שנייה בבית שלה שכלל גם את ריבר פלייט, ולס סארספילד ואונסה קלדס. בשמינית הגמר פגשה את קולו קולו מצ'ילה והעפילה לרבע הגמר לאחר ניצחון בסיכום שני המשחקים 1-2. בז'ה ויסטה מאורוגוואי הייתה היריבה וגם אותה עברה דפורטיבו עם 1-2 במשחק הראשון ותיקו 1-1 בחוץ. בחצי הגמר, בדיוק כמו ב-1978, שוב פגשה קאלי את סרו פורטניו וכבר בבית ניצחה אותה 0-4. למרות הפסד בחוץ 2-3, העפילה דפורטיבו לגמר הגדול מול פלמיירס מברזיל. ניצחון ביתי 0-1 והפסד בחוץ 1-2 שלחו את הקבוצות לדו-קרב פנדלים שבהם ניצחו הברזילאים 3-4 ושוב השאירו את דפורטיבו קאלי ללא התואר החשוב ביבשת.
סמל המועדון

הסמל של דפורטיבו קאלי השתנה מעט פעמים לאורך השנים. זה תחיל עם מעוין שכלל את ראשי התיבות של שם הקבוצה הראשון "קאלי פוטבול קלוב" (CFC) והמשיך עם מעוין שכלל בתוכו את המילה CALI. החל מ-1948, כאשר הקבוצה החלה את העידן המקצועי, היא שינתה את צורת המעוין כאשר הכיתוב קאלי נותר והסמל נצבע בחציו ירוק וחציו לבן. הסמל עבר שינוי מזערי בעיצוב ב-2012 ועד היום.
יריבויות

היריבות העיקרית של דפורטיבו קאלי היא כמובן עם היריבה העירונית אמריקה קאלי בקלאסיקו שנקרא הקלאסיקו של ואייה דל קאוקה (בספרדית Clasico Valle del Cauca), המחוז שבו נמצאת העיר קאלי. היריבות עם אינדפנדיינטה מדיין נקראת הקלאסיקו דה דקנוס (בספרדית Clasico de Decanos) שכן מדובר בשתי הקבוצות הוותיקות ביותר בקולומביה. קאלי נוסדה ב-1912 ומדיין ב-1913. היריבות של קאלי עם מיונאריוס קרויה קלאסיקו אנייחו (בספרדית Clasico Añejo), המשחקים ביניהן היו הסופר קלאסיקו של קולומביה בשנות ה-60 וה-70. מדובר ביריבות עתיקה בין שתי הקבוצות הטובות ביותר במדינה באותן תקופות.
אצטדיון

בחלקים נרחבים בהיסטוריה שלה שיחקה דפורטיבו קאלי באצטדיון פסקואל גררו, עד שהחליטה לעבור לאצטדיון משלה הקרוי אצטדיון דפורטיבו קאלי או בשמו השני, "פלמסקה" וממוקם בעיר פלמירה, מרחק של כ-8 קילומטרים מהעיר קאלי. היא החלה לשחק בו החל משנת 2010.
תארים

קטגוריה פרימרה A
קופה קולומביה
סופרליגה קולומביה
גביע ליברטדורס
גביע מרקונורטה
הערות שוליים

↑  2.12.14, Forbes.com Los 30 equipos de futbol más valiosos de América
↑  DeportivoCali.co, Campeon 1996
↑  DeportivoCali.co, Campeon 1998
↑  DeporCali.com, Campeon 2005
↑  El Tiempo, 8.6.15, Campeon 2015
↑  El Espectador, 3.1.2010 Cali campeon copa postobon 2010
↑  Futbolred, 29.1.14 Cali campeon Superliga 2014
האוהדים של קאלי במשחק גמר הגביע ב-2010
האוהדים של קאלי
אל תיקח ללב!

| --- | --- |

 בימוי:  גיאורגי דאנליה 
 תסריט:  רזו גבריאדזה 
 שחקנים ראשיים:  וחטנג קיקבידזה סופיקו צ'יאורלי וריקו אנג'פרידזה קארלו סאקאנדלידזה זוראב כיפיאנידזה סרגו זכריאדזה דודו אבשידזה יבגני לאונוב אנסטסיה ורטינסקאיה אריאדנה שנגליה 
 מוזיקה:  גיה קנצ'לי 
 צילום:  ודים יוסוב 
 מדינה:  ברית המועצות 
 חברת הפקה:  כרתולי פילם, מוספילם 
 הקרנת בכורה:  22 בדצמבר 1969 
 משך הקרנה:  94 דק' 
 שפת הסרט:  רוסית, גאורגית 
 סוגה:  סרט קומדיה, סרט דרמה, דרמה קומית 
 דף הסרט ב־IMDb
 
אל תיקח ללב! (בגאורגית: არ იდარდო! אַר אִידַרְדוֹ; ברוסית: !Не горюй) הוא קומדיה קלילה של הבמאי גיאורגי דאנליה משנת 1969, המבוססת על סיפור צרפתי בנובלה של קלוד טילייה מ-1970, "הדוד שלי בנימין" (סרט צרפתי באותו שם צולם בערך באותה תקופה). רֵווַאז גַבַּרִידזֶה (אנ') (קודם הבמאי של תיאטרון מריונטה בטביליסי), שינה את מקום התרחשות העלילה לעיר גאורגית קטנה בסוף המאה ה-19. המוזיקה לסרט הזה נכתבה על ידי גיה קנצ'לי, מלחין גאורגי ידוע, שמתלווה פעמים רבות אל דאנליה בעבודתו.
עלילה

בנימין הוא פיזיקאי צעיר. יחד עם חברו הם רוקדים ושרים בטברנה מקומית, ונהנים עם אשתו של הטבח. לֵווַאן הוא רופא מבוגר שרוצה שבנימין יישא את בתו לאישה, אבל היא בורחת עם קצין צבא.
דאנליה הזמין את מיטב השחקים הגאורגים להשתתף בסרטו, וחטנג קיקבידזה הוא בנימין, סרגו זכריאדזה הוא דוקטור לוואן, סופיקו צ'יאורלי היא סופיקו, גוּגִי כַּוותַארַאדזֶה (גאו') הוא לוּקָה, דודו אבשידזה (אנ') הוא גנרל וַאמֵח וַחווַארִי, אריאדנה שנגליה (אנ') אשת הגנרל, וריקו אנג'פרידזה האישה המרשעת, ססיליה תַאקַאִישווִילִי דודה דוֹמנָה, המשרתת של לוואן, איפוליטה חוויצ'יה (גאו') - סנדרו, אַבֵּסַלוֹם לוֹרִיָה כסַוולֶה הכימאי, קרלו סקנדלידזה כעורך דין, זוראב קפיאנידזה משרת, קוטה דאושווילי ככומר, באדור צואלדזה הבעל, ליה גודזה האישה, השחקן המפורסם יבגני לאונוב 
שיחק בסרט בתפקיד החייל אגור, אנסטסיה ורטינסקיה כמרי ופרונזיק מקרטצ'אן כאסיר.
המרגל הישראלי בדמשק

| --- | --- |

עטיפת ה-DVD של הסרט
 בימוי:  ג'ים גודארד 
 הופק בידי:  הארווי צ'רטוק
 תסריט:  דאגלס ליווינגסטון  מארטי רוס
 שחקנים ראשיים:  ג'ון שיאה אלי וולך ששון גבאי מיכל בת אדם
 מדינה:  ארצות הברית 
 הקרנת בכורה:  28 בנובמבר 1987
 משך הקרנה:  95 דקות
 שפת הסרט:  אנגלית 
 סוגה:  סרט ריגול 
 דף הסרט ב־IMDb
 
"המרגל הישראלי בדמשק" או "המרגל הבלתי נתפס" (באנגלית: The Impossible Spy) הוא סרט דרמה אמריקאי שיצא לאקרנים בשנת 1987 ומספר את סיפור שליחתו של אלי כהן הישראלי לצמרת השלטונית הסורית בשנות ה-60. הסרט צולם בישראל ומשתתפים בו שחקנים ישראלים רבים.
רקע היסטורי

אלי כהן (1924–1965) היה מרגל ישראל שנשלח על ידי המוסד ופעל בסוריה, עד שנלכד בידי כוחות המודיעין הסוריים והוצא להורג. הוא זכור, בישראל ובעולם, כאחד מגדולי המרגלים של ישראל, בכך שחבר לצמרת השלטון הסורי, והעביר מודיעין לישראל בסתר במשך מספר שנים. לוי אשכול, ראש ממשלת ישראל בעת מלחמת ששת הימים, אמר כי "מעשיו של אלי כהן חסכו למדינת ישראל חטיבות רבות של חיילים, והמידע שהביא לפני מלחמת ששת הימים היה מידע שלא יסולא מפז, והביא לניצחון הגדול במלחמת ששת הימים".
רקע היסטורי > השחקנים

| שחקן | דמות |
| --- | --- |
ג'ון שיאה: אלי כהן
אלי וולך: יעקב
ששון גבאי: גנרל ג'אמל חאלד
מיכל בת-אדם: נדיה כהן
רמי דנון: אברהם
חיים ג'רפי: סלאום
ז'אק כהן: מפקד מפלגת הבעת' הסורית
שמואל שילה: הרב נסים נדבו הכהן
הערות שוליים

↑  אלי כהן סיפור חייו
LFE

| --- | --- |

 פרדיגמות:  תכנות פונקציונלי, מטא תכנות, Concurrent
 תאריך השקה:  2008
 מתכנן:  Robert Virding
 מפתח:  Robert Virding
 גרסה אחרונה:  1.3‏ (4 ביוני 2017)
 טיפוסיות:  דינמית, חזקה
 הושפעה על ידי:  Erlang, Common Lisp, Maclisp, Scheme, Elixir, Clojure, Hy
 השפיעה על:  Joxa, Concurrent Schemer
 רישיון:  Apache 2.0
 סיומת:  lfe. hrl.
 http://lfe.io/
 
LFE (קיצור של Lisp Flavored Erlang) היא שפת תכנות פונקציונלית בעלת מערכת איסוף זבל ממשפחת שפות Lisp, שתוכננה ופותחה על ידי רוברט וירדינג (Robert Virding) ושוחררה לראשונה בשנת 2008. היא בנויה על Core Erlang ועל BEAM, המכונה הווירטואלית של שפת התכנות Erlang.
תכונות

LFE פותחה באמצעות Erlang כדי ליצור ניב Lisp שיתמוך ב-Fault Tolerance ( היכולת של מערכת לתפקד גם כאשר אחד מרכיביה כושל ) ובמערכות זמן אמת. בנוסף, היא תומכת בחישוב מבוזר. אחד היתרונות המשמעותיים ביותר בכתיבת קוד ב-LFE הוא שניתן לגשת לספריות ה-OTP של Erlang לצורך הפיתוח.
LFE היא שפה מרובת פרדיגמות, כלומר, היא תומכת במספר עקרונות תכנותיים:
תכנות פונקציונלי - תכנות פונקציונלי שם דגש על קריאה לפעולות ופישוטן כביטויים.
מטא תכנות - בפרדיגמה זו, ניתן ״לשכתב את השפה״, כלומר, לשנות ערכים ופעולות אשר מוגדרים בשפה.
Concurrent Computing - חישובים מסוימים מתרחשים במקביל, במקום באופן סדרתי (זה אחר זה).
ל-LFE ישנה מערכת איסוף זבל, כלומר, מערכת שבה סביבת הריצה של תוכנית מחשב משחררת באופן אוטומטי זיכרון שהוקצה דינאמית, ואין בו עוד צורך.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פיתוח LFE החל בשנת 2007, כאשר רוברט וירדניג החל ליצור אב טיפוס של שפת Lisp שרצה ב-Erlang. וירדינג הכריז על שחרור הגרסה הראשונה של LFE במרץ 2008. הגרסה הראשונה הייתה מוגבלת ולא היה מעטפת ( Shell ) של Lisp .
רציונל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
רוברט וירדינג הצהיר שיצר את LFE ממספר סיבות:
היה לו ניסיון מוקדם של תכנות עם Lisp.
הוא היה מעוניין לבצע מימוש של Lisp משלו בשפת התכנות Erlang.
הוא היה סקרן לראות כיצד מימוש זה יבוצע ויראה.
מאז שסייע בפיתוח Erlang, רצה וירדינג ליצור ניב Lisp אשר יוכל לרוץ על BEAM ( המכונה הווירטואלית של Erlang ) ויוכל לבצע אינטראקציה מלאה עם Erlang וספריות ה-OTP שלה.
הוא רצה להתנסות בלבצע הידור של שפה אחרת ב-Erlang.
תחביר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תחביר > Symbolic Expressions

כמו ניבי Lisp רבים, LFE היא שפה שבה כל הקוד והמידע נכתבים כביטויים, וישנה הפרדה מועטה עד לא קיימת בתחביר של הצהרה לעומת של ביטוי. כל ביטוי נכתב בתוך סוגריים, ונקראים Symbolic Expression, או בקיצור- S Expression.
תחביר > רשימות

ב-LFE, האיברים במבנה הנתונים רשימה (list) מופרדים על ידי רווח. רשימה מוגדרת על ידי המילה השמורה list בתחילת הביטוי ( כחלק מהכתיב התחילי של ניבי Lisp ), לדוגמה:
(list 1 2 'foo)
רשימה זו מורכבת מהמספרים 1 ו-2 ומה- symbol foo׳.
דוגמאות קוד

ניתן לתכנת בLFE באמצעות שורת פקודה (המכונה REPL-Read Evaluate Print Loop) או בקובץ (פרויקט).
דוגמה ליצירת משתנה מסוג רשימה בשורת הפקודה של LFE :
> (set my-list (lists:seq 1 6))
(1 2 3 4 5 6)
דוגמה לפונקציה בפרויקט שהפלט שלה הוא hello-world' - מסוג symbol:
(defmodule my-test-lib
 (export (my-fun 0)))

;;; -----------
;;; library API
;;; -----------

(defun my-fun ()
 'hello-world)
המילה השמורה defmodule ( קיצור של define module ) יוצרת מודול, והמילה השמורה defun ( קיצור של define function ) יוצרת פעולה. על מנת לייצא את הפעולה, משתמשים בפעולה המובנית export אשר לוקחת כפרטמטר את שם הפעולה ( my-fun ) וכן את מספר הפרמטרים ( 0 ).
ציר זמן של ניבי Lisp

| 1955 | 1960 | 1965 | 1970 | 1975 | 1980 | 1985 | 1990 | 1995 | 2000 | 2005 | 2010 | 2015 | 2019 |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| LISP 2, LISP 1.5, LISP 1 | LISP 2, LISP 1.5, LISP 1 | LISP 2, LISP 1.5, LISP 1 |  |  |  |  |  |  |  |  |  |  |  |  |
|  |  | Maclisp | Maclisp | Maclisp | Maclisp | Maclisp |  |  |  |  |  |  |  |  |
|  |  |  | Interlisp | Interlisp | Interlisp | Interlisp | Interlisp |  |  |  |  |  |  |  |
|  |  |  |  | Lisp Machine Lisp | Lisp Machine Lisp | Lisp Machine Lisp | Lisp Machine Lisp | Lisp Machine Lisp |  |  |  |  |  |  |
|  |  |  |  | Scheme | Scheme | Scheme | Scheme | R5RS | R5RS | R6RS | R7RS small | R7RS small | R7RS small |  |
|  |  |  |  | NIL | NIL |  |  |  |  |  |  |  |  |  |
|  |  |  |  |  | Franz Lisp | Franz Lisp |  |  |  |  |  |  |  |  |
|  |  |  |  |  | Common Lisp | Common Lisp | Common Lisp | Common Lisp | Common Lisp | Common Lisp | Common Lisp | Common Lisp | Common Lisp |  |
|  |  |  |  |  | Le Lisp | Le Lisp | Le Lisp | Le Lisp | Le Lisp | Le Lisp | Le Lisp | Le Lisp | Le Lisp |  |
|  |  |  |  |  |  | T | T | T |  |  |  |  |  |  |
|  |  |  |  |  |  | Emacs Lisp | Emacs Lisp | Emacs Lisp | Emacs Lisp | Emacs Lisp | Emacs Lisp | Emacs Lisp | Emacs Lisp |  |
|  |  |  |  |  |  | AutoLISP | AutoLISP | AutoLISP | AutoLISP | AutoLISP | AutoLISP | AutoLISP | AutoLISP |  |
|  |  |  |  |  |  | PicoLisp | PicoLisp | PicoLisp | PicoLisp | PicoLisp | PicoLisp | PicoLisp | PicoLisp |  |
|  |  |  |  |  |  |  | EuLisp | EuLisp | EuLisp | EuLisp | EuLisp | EuLisp |  |  |
|  |  |  |  |  |  |  | ISLISP | ISLISP | ISLISP | ISLISP | ISLISP | ISLISP | ISLISP | ISLISP |
|  |  |  |  |  |  |  | OpenLisp | OpenLisp | OpenLisp | OpenLisp | OpenLisp | OpenLisp | OpenLisp | OpenLisp |
|  |  |  |  |  |  |  | PLT Scheme | PLT Scheme | PLT Scheme | PLT Scheme | Racket | Racket | Racket |  |
|  |  |  |  |  |  |  | GNU Guile | GNU Guile | GNU Guile | GNU Guile | GNU Guile | GNU Guile | GNU Guile |  |
|  |  |  |  |  |  |  |  |  | Visual LISP | Visual LISP | Visual LISP | Visual LISP | Visual LISP |  |
|  |  |  |  |  |  |  |  |  |  | Qi, QiII | Qi, QiII | Shen | Shen |  |
|  |  |  |  |  |  |  |  |  |  | Clojure | Clojure | Clojure | Clojure |  |
|  |  |  |  |  |  |  |  |  |  | Arc | Arc | Arc | Arc |  |
|  |  |  |  |  |  |  |  |  |  | LFE | LFE | LFE | LFE |  |
|  |  |  |  |  |  |  |  |  |  |  | Hy | Hy | Hy |  |